Diari Oficial de la Generalitat Valenciana


Sumari del DOGV 8494, del 26-02-2019 (2019/1329)

RESOLUCIÓ de 7 de febrer de 2019, de la Conselleria d'Hisenda i Model Econòmic per la qual s'accepta la cessió gratuïta d'una parcel·la de 2.100 m² de superfície en el carrer Tristan, núm. 4, realitzada per l'Ajuntament d'Olocau per a la construcció d'un parc rural d'emergències.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1329


Data del document
:   07-02-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de febrer de 2019, de la Conselleria d'Hisenda i Model Econòmic per la qual s'accepta la cessió gratuïta d'una parcel·la de 2.100 m² de superfície en el carrer Tristan, núm. 4, realitzada per l'Ajuntament d'Olocau per a la construcció d'un parc rural d'emergències. [2019/1329]  
En la sessió del dia 13 de setembre de 2017, el Ple de l'Ajuntament d'Olocau va acordar la cessió gratuïta a la Generalitat d'una parcel·la de la seua propietat de 2.100 m² de superfície, al carrer Tristan, 4, d'aquesta població, per a la construcció d'un parc rural d'emergències.  
  
A proposta de la Sotssecretaria de Presidència, de 3 de novembre de 2017, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c, de la Llei de patrimoni, estableix que l'adquisició de béns i drets en virtut de transferència o cessió administrativa du implícita l'afectació d'aquests béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament destinat al servei públic de protecció del medi ambient i adscrit a Presidència de la Generalitat, a la qual correspon l'administració, defensa i conservació.  
  
En conseqüència, de conformitat amb els articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, realitzada per l'Ajuntament d'Olocau, de la parcel·la de 2.100 m² de superfície, situada en el carrer Tristan, núm. 4, del municipi esmentat, que limita: al nord, carrer Tristan; al sud, la parcel·la amb referència cadastral: 30940B107336838116HV; a l'oest, la parcel·la de referència cadastral: 5476073AH0167U0726HV, i a l'est, la parcel·la B de referència cadastral: 7755002NB9937M0947YM.  
Consta inscrita en el Registre de la Propietat de Llíria en el tom 1903, llibre 76, foli 162, finca 6097, inscripció 1a.  
Referència cadastral: 1918802TQ6633V4558FM.  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta, realitzada per l'Ajuntament d'Olocau, s'efectua amb la condició de destinar l'immoble a la construcció d'un parc rural d'emergències. En cas d'incompliment de les finalitats per a les quals se cedeix la parcel·la o dels terminis d'inici i acabament de les obres, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, es tramitarà per part d'aquesta el corresponent expedient, de conformitat amb el que disposa el Reial decret 1373/2009, de 28 d'agost, pel qual s'aprova el reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'inventari general de béns i drets de la Generalitat.  
  
  
Tercer  
L'immoble acceptat haurà d'incorporar-se a l'inventari general de béns i drets de la Generalitat en concepte de bé de domini públic destinat al servei públic de protecció del medi ambient i adscrit a Presidència de la Generalitat, a la qual correspon les competències demanials sobre aquest, inclosa l'administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quart  
Notificar aquesta resolució a l'ajuntament cedent i publicar-la en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar recurs contenciós administratiu en el termini de dos mesos comptadors a partir de l'endemà de la notificació, davant el jutjat contenciós administratiu, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes comptador a partir de l'endemà de la notificació, davant l'òrgan que va dictar l'acte, de conformitat amb el que preveu l'article 116 de la Llei 30/1992, de 26 de novembre, de règim jurídic de les administracions públiques i procediment administratiu comú, sense perjudici que se'n puga exercitar qualsevol altre que es considere procedent.  
  
València, 7 de febrer de 2019.- El conseller d'Hisenda i Model Econòmic: Vicent Soler i Marco.